Foto: Krisztian Bocsi Tesla asoschisi Ilon Maskning boyligi bir kun ichida 1,5 mlrd dollarga kamaydi. Bu haqda Bloomberg xabar qilmoqda. Agentlik ma’lumotlariga ko‘ra, Mask AQSh hukumati uni sudga bergani haqida xabarlar tarqalgach, 1,5 milliard dollarni yo‘qotgan. Ta’kidlanishicha, Maskni Tesla aksiyadorlariga yolg‘on va asossiz ma’lumot berishda ayblashdi. Eslatib o‘tamiz, avvalroq Ilon Mask AQShning qimmatli qog‘ozlar va birjalar bo‘yicha komissiyasi tomonidan unga qarshi qo‘yilgan da’volarga munosabat bildirgandi. Maskning ma’lum qilishicha, firibgarlik bo‘yicha ayblovlarni asossiz deb hisoblaydi. Uning so‘zlariga ko‘ra, bu da’volardan juda xafa bo‘lgan va qayg‘udadir.